Barry

Barry (walisisk: Y Barri) er administrasjonsbyen i Vale of Glamorgan i det sørlige Wales. Det ligger på nordkysten av Bristolkanalen, omtrent 14 km sør-sørvest for Cardiff. Barry er et populært turistmål og badeby med attraksjoner som omfatter flere strender og den gjenoppbygde fornøyelsesparken Barry Island Pleasure Park. I henhold til folketelling for 2021 var befolkningen i Barry 56 605 innbyggere.«Towns and cities, characteristics of built-up areas, England and Wales - Office for National Statistics» (XLS).

Byen begynte som en liten fiskerhavn, og vokste etter at den fra havneanlegg fra 1884 og ble utskipingshavn for kull i sterk konkurranse med Cardiff som den overgikk. Barrys havneanlegg hadde fordelen av å være tilgjengelige uansett tidevann. I en periode, særskilt 1913, var byen den største eksportør av kull i verden, med over ti millioner tonn i året.«The History of Barry», Barry Town Council. Arkivert fra originalen den 3. desember 2020.  I midten av det 1900-tallet sank etterspørselen etter kull, og denne inntektskilden forsvant. I senere tid har havneområdet blitt forskjønnet etter å ha forfalt i mange år.

Byen Barry har absorbert de større nabolandsbyene Cadoxton og Barry Island. Den vokste betydelig fra 1880-tallet med utviklingen av havneanlegget Barry Docks. Barry var vertskap for den nasjonale Eisteddfod i 1920 og 1968.

 Etymologi 
Opprinnelsen til bynavnet er omstridt. Det kan stamme fra sankt Baruc fra 500-tallet, som ble gravlagt på Barry Island, hvor et kapell, som nå er i ruiner, ble viet til ham. Alternativt kan navnet stamme fra walisisk bar, som betyr «ås, høyde, topp».Mills, A.D. (2003): A Dictionary of British Place-Names. Oxford: Oxford University Press. ISBN 9780198527589. Geiriadur Prifysgol Cymru Navnet på walisisk Y Barri inkluderer bestemt artikkel.

 Historie 
 Tidlig historie 
Området som nå er bebodd av Barry har sett menneskelig aktivitet i mange perioder av historien. Mikrolittiske verktøy (svært små steinreiskap, benyttet som spyd- og pilspisser) av flint fra mesolittisk tid, steinalderen mellom paleolittisk og neolittisk tid, er funnet ved Friars Point på haløya Barry Island og i nærheten av landsbyen Wenvoe,Dowell, G. (1971): Archaeology in Wales Volume 11, s. 10–11. Council for British Archaeology. og polerte øksehoder fra neolittisk tid (bondesteinalderen) ble oppdaget ved landsbyen St. Andrews Major.Savory, H.N. (1948–50): Axes of Pembrokeshire Stone from Glamorganshire Volume XIII, s. 245–246. Board of Celtic Studies.En askeurne (keramikkurne begravet med kremasjonsaske) ble funnet på Barry Island under utgravninger av gravhauger fra bronsealderen,Allen, J Romilly (1873): A description of some cairns on Barry Island, Glamorganshire Volume 28, s. 189–91. Archaeologia Cambrensis.
 «Archaeologia Cambrensis Volume 28 (1873) – Table of Contents», ARCHway. Arkivert fra originalen 11. august 2011. og to til ble funnet i en gravhaug ved Cold Knap Point. Fox, Aileen (1936): An account of John Storrie's excavations on Barry Island in 1894-5 Volume LXIX, s.12–28. Cardiff Naturalists Society. En stor bygdeborg, det vil si den defensiv innhegning, fra jernalderen lå på sørkysten ved Bulwarks i Porthkerry,Davies, Jeffrey L.: «An excavation at the Bulwarks, Porthkerry, Glamorgan 1968» Vol 122 (1973) s. 85–98, Archaeologia Cambrensis. Arkivert fra originalen 10. juni 2007. og det fantes bevis på eksistensen av en gård fra tidlig jernalder under byggingen av Barry College utenfor Colcot Road.Thomas, H.J.; Davies, G. (1965): Archaeology in Wales Volume 5, s. 25. Council for British Archaeology.

I romersk tiden fantes det gårder på stedet der Barry Castle og Biglis lå, og det var muntlige rapporter om oppdagelsen av en kirkegård med blykister med dekorasjon av kamskjell. Både kirkene St. Baruc's Chapel og St. Nicholas Church har gjenbrukt romerske murstein og takstein i bygningsmaterialet sitt, Moore, Donald (1984): Barry The Centenary Book. The Barry Centenary Book Committee Limited. ISBN 0-9509738-0-7. og en romersk villa ble oppdaget ved landsbyen Llandough.Owen-John, H.S. (1978–79): Llandough: a late Iron Age farmstead, Romano-British villa and medieval monastic grange G-GAT Annual Report, s. 27–38. Glamorgan-Gwent Archaeological Trust. I 1980 ble en romersk bygning bestående av 22 rom og kjellere i fire rekker rundt en sentral gårdsplass utgravd ved Glan-y-môr, og det antas at det er en bygning fra 200-tallet knyttet til marineaktivitet, kanskje et forsyningsdepot.Dowell, G.; Evans, E.M. (1980–81): Glan-y-môr, Cold Knap, Barry G-GAT Annual Report, s. 1–3. Glamorgan–Gwent Archaeological Trust.

Norrøne nordboere kom seilende og drev vikingtokt og Barry Island var kjent for å være en base i 1087. «Times Past», Barry Town Council. Arkivert fra originalen 21. juli 2006. Øyer som Flat Holm og Steep Holm i Bristolkanalen har fått navnet Holm, som er avledet fra det norrøne ord holmi for et stykke land som stikker opp av sjø eller vann.«holme», NAOB Utgravningen av området Glan-y-môr avslørte at stedet hadde blitt gjenbrukt på 500- og 700-tallet, og også mellom 830 og 950 e.Kr. var det en bygning i tørrmur med torv- eller stråtak.

 Middelalderen 

Hovedtrekket ved området i middelalderen var øya i Bristolkanalen, atskilt fra fastlandet av en tidevannsmunning. Den er beskrevet i Gerald av Wales i 1191 i hans verk Itinerarium Cambriae («Reise gjennom Wales»). Han oppgir at Barry har fått navnet sitt fra sankt Baruc, hvis levninger er deponert i et kapell på øya. Den lokale normanniske adelsfamilien som eide øya og de tilstøtende eiendommene, tok navnet de Barri fra øya.<ref< Itinerary of Baldwin in Wales by Giraldus Cambrensis, Project Gutenberg</ref>

Etter den normanniske erobringen av England ble området delt inn i herregårder, der Barry-området ble delt inn i to store herredømmer, Penmark og Dinas Powys (som nå er navnene på to landsbyer i området). Penmark ble delt inn i underherregårdene Fonmon, West Penmark og Barry. Dinas Powys ble delt inn i underherregårdene Cadoxton og Uchelolau («Høydepunktet»). Corbett, John Stuart (1925): Glamorgan, Papers and Notes on the Lordship And Its Members... with a Memoir. Cardiff Naturalists Society. Underherregården Barry ble gitt av de Umfraville-familien til de Barri-familien, og herregårdens sete var festningen Barry Castle, som lå på et høytliggende område med utsikt over Bristolkanalen, et sted som i romertiden var bebodd av en innfødt gård.Manorial map of Barry Glamorgan, III (part ii), s.120. RCAM (Wales) Royal Commission on Ancient Monuments (Wales).

Festningen var et lite, befestet herregårdshus, bygget for å erstatte et tidligere forsvart av jordvoller. På slutten av 1200-tallet hadde festningen to steinbygninger på øst- og vestsiden av en gårdsplass. Tidlig på 1300-tallet ble festningen styrket ved å legge til en stor hall og et portnerhus på sørsiden, og ruinene av disse er alt som gjenstår i dag. Nå hadde Barry vokst til en landsby og havn med egen kirke og vannmølle, men på 1300-tallet ble befolkningen drastisk redusert av svartedauden og konsekvensene av opprøret til Owain Glyndŵr.Glamorgan, III (part ii), s. 215–243. RCAM (Wales) Royal Commission on Ancient Monuments (Wales). Det tok befolkningen rundt 300 år å komme seg og igjen holde tittelen landsby, i hovedsak et tynt befolket område med noen få spredte gårder og mye av landet besto av et myrområde som en liten elv rant gjennom.«A General History of Barry Town», Barry Town Crier. Arkivert fra originalen 4. mai 2007. I 1622 var mønsteret av jorder, der inngjerdingen var nesten fullstendig, rundt Barry-landsbyen stort sett slik det skulle forbli fram til den moderne byen vokste fram. Ifølge listene fra eiendomsskatten (kalt hearth tax) fra 1673 inneholdt sognet tretten hus.

Den nå vernete bygningen Whitehouse Cottage er det eldste eksisterende bebodde huset i moderne Barry, stammer fra slutten av 1500-tallet, og østenden av bygningen ble lagt til rundt 1600. Den har utsikt over havet ved stranden Cold Knap. Whitehouse Cottage, Cold Knap Way, the Knap, Barry, British Listed Buildings

 Industriell tid 

I 1871 var befolkningen i Barry over 100, med 21 bygninger. Den nye eiendomseiende Romilly-familien var involvert i oppbyggingen av landsbyen, men den forble et stort sett jordbrukssamfunn.Population Statistics for Barry, Genuki (UK & Ireland Genealogy). Stedet vokste da det ble utviklet som en kullhavn på 1880-tallet. Kullhandelen vokste langt raskere enn havneanleggene ved Tiger Bay i Cardiff, og derfor dannet en gruppe gruveeiere jernbaneselskapet Barry Railway Company og valgte å bygge dokkene i Barry. Arbeidet startet i 1884, og det første dokkebassenget ble åpnet i 1889, etterfulgt av to andre dokker og omfattende havneanlegg. Barry Railway brakte kull ned fra kullgruvenene i South Wales Valleys til de nye dokkene, hvis handel vokste fra én million tonn det første året til over ni millioner tonn innen 1903. Havnen var overfylt med skip og hadde blomstrende verft for skipsreparasjoner, kjølelagre, melmøller og en isfabrikk. I 1913 var Barry den største kulleksporthavnen i verden. Barrys bygning for felles kommunekontorer og offentlig bibliotek ble ferdigstilt i 1908. «Barry Town Hall & Library», Tom Clemett's History of Barry. Arkivert fra originalen 28. august 2008.

Bak havna reiste rekkehusene i Barry seg, og sammen med Cadoxton dannet Barry seg snart som en betydelig by. Jernbanene, som hadde spilt en stor rolle i utviklingen av havna, bidro til å gjøre Barry Island til et populært feriested. Barry Memorial Hall, en multikunstarena og kino, på Gladstone Road ble innviet i november 1932 og fikk navnet sitt for å hedre de lokale som mistet livet i første verdenskrig.Gaffney, Angela (1998): Aftermath: Remembering the Great War in Wales. University of Chicago Press. ISBN 978-0-7083-1494-4; s. 39. Det arrangeres jevnlig kunstarrangementer og konserter, herunder levende musikk, dans og pantomime, arbeidsgrupper og arrangementer for lokalsamfunnet. Det er også en nattklubb for tenåringer på fredagskvelder.Memo Arts Centre

 Referanser 

 Eksterne lenker 

 Vale of Glamorgan Railway
 Port of Barry

Kategori:Byer i Vale of Glamorgan